כשאת אומרת לא
כשאת אומרת "לא", למה את מתכוונת?; למה את מתכוונת, כשאת אומרת "לא"?; האם ה"לא" הוא "לא" - ובאמת; אולי הוא רק "אולי, אך לא כעת",; או שה"לא" הוא רק "עוד לא"; אולי הוא "או", אולי הוא "בוא"; כי את אומרת "לא" כל כך בחן; שהוא נשמע לי עוד יותר מזמין מ"כן".; כשאת אומרת "לא" אני כבר לא יודע; מבולבל ומשתגע כשאת אומרת "לא"; כי אם אומר: "היא לא רוצה ממש"; אולי מחר תכריזי: "הוא חלש!"; "זה גבר זה? זה סתם קטין -; שומע לא - ומאמין".; ואם אלך אולי תאמרי "חבל"; אם אשאר אולי תגידי: "מנוול".; כשהיא אומרת "לא" למה היא מתכוונת?; למה היא מתכוונת כשהיא אומרת "לא"?; האם זה "לא" כזה מוחלט; או שה"לא" הוא רק זמני בלבד,; אולי הוא "טוב, אך לא עכשיו"; אולי זהו בעצם "נו"; אך אם היו אומרים רק "לא" ו"כן"; אז מה בכלל היה נשאר פה מעניין...; כשאת אומרת "לא" למה את מתכוונת?; למה את מתחננת כשאת אומרת "לא"?; כי אם אינך רוצה בכלל בכלל; הגידי לי "סתלק כבר וחסל!"; תגידי "די" או: "עוף מפה"; רק אל נא, אל תגידי "לא"; כי את אומרת "לא" כל כך בחן; שהוא נשמע לי עוד יותר מזמין מ"כן".; כשהיא אומרת "לא" לזה היא מתכוונת,; לזה היא מתכוונת כשהיא אומרת "לא".; לכן ה"לא" שלה סופי, מוחלט,; רק היא קובעת, לא שום בית משפט,; אז תהיה לי תרנגול; ואל תהיה חכם גדול.; היא לא רומזת "כן", או "אולי" או "בוא",; כשהיא אומרת "לא", היא מתכוונת "לא!"; 